
Narva Linna Arenduse ja Ökonoomika Ameti investeeringute üleandmine Narva Linnavalitsuse Linnamajandusameti bilanssi

1. Asjaolud ja menetluse käik

Narva Linnavolikogu 14.06.2018 otsuse nr 36 „Projekti "Narva Raekoja hoone ja platsi rekonstrueerimine" oma- ja sildfinantseeringu kinnitamine ning projekti teostaja määramine“ alusel teostas Narva Linna Arenduse ja Ökonoomika Amet  aastatel 2018-2023 Narva linna Raekoja hoone ja platsi rekonstrueerimistöid summas  5 838 448,77 eurot projekti  2014-2020.9.02.18-0019 raames.
Vastavalt Narva Linnavalitsuse 25.04.2005 määruse nr 373 “Investeeringute kajastamise kord” punktile 9 on Narva Linna Arenduse ja Ökonoomika Amet kohustatud üle andma kantud investeeringud summas  5 838 448,77 eurot Narva Linnavalitsuse Linnamajandusametile kui vara omanikule. 
Narva Linnavalitsus 29.03.2023 korraldusega nr 212-k andis kasutusluba Raekoja plats 1, Narva linn kinnistul asuvale ümberehitatud raekojahoonele ja reakojahoone teenindamiseks rajatud rajatistele.
Narva Linnavolikogu 21.06.2005 määruse nr 20 „Linnavara eeskiri“ § 3 kohaselt on linnavaraks käesoleva eeskirja mõistes Narva linna omandis olevad vallas- ja kinnisasjad ning rahaliselt hinnatavad õigused ja kohustused. Sama eeskirja § 22 kohaselt on linnavara valitsejad kohustatud tagama nende valduses oleva linnavara korrashoiu ja sihipärase kasutamise. 

12.05.2023. a teavitas Narva Linna Arenduse ja Ökonoomika Amet ASi Ehitustrust lepingu muutmise lisa sõlmimise kohta. 
Seega antakse investeeringud, ehitise garantiiaja kestel ilmnenud või tekkinud Tööde Lepingu tingimustele mittevastavuste kõrvaldamisega seotud õigused ja kohustused üle ja lubada Narva Linna Arenduse ja Ökonoomika Ametil vastavat töövõtulepingu nr 5.1-6/10/2021  muudatuse lisa vormistada.
2. Õiguslikud alused
2.1. Narva Linnavalitsuse 25.04.2005 määruse nr 373 “Investeeringute kajastamise kord” punkti 9 kohaselt asutus, kelle eelarves on kinnitatud investeeringud, täidab eelarvet, teostab investeeringute iseloomu hindamise (kapitaliseeritud või mittekapitaliseeritud kulud) ning annab need Narva Linnavalitsuse korralduse alusel üle struktuuriüksusele, kelle bilansis vara on.
2.2. Narva Linnavolikogu 21.06.2005 määruse nr 20 „Linnavara eeskiri“ § 22 kohaselt on  linnavara valitsejad kohustatud tagama nende valitseda oleva linnavara säilimise, vajadusel selle kindlustamise, korrashoiu ja sihipärase kasutamise ning hoonestusõiguse või kasutusvalduse seadmise, aga ka muud kehtivast seadusandlusest, kohaliku omavalitsuse õigusaktidest ja lepingutest tulenevad kohustused.
3. Otsus

3.1. Narva Linna Arenduse ja Ökonoomika Ametil anda üle ja Narva Linnavalitsuse Linnamajandusametil võtta vastu oma bilanssi hiljemalt 31.05.2023. a koos teostusdokumentasiooni, arvete, tööde üleandmise-vastuvõtmise aktide, lepingute ja lepingute muudatuste koopiatega investeeringud seoses Narva Raekoja hoone ja platsi rekonstrueerimistöödega vastavalt projektile 2014-2020.9.02.18-0019 summas 5 838 448,77 eurot.
3.2. Narva Linna Arenduse ja Ökonoomika Ametil anda üle ja Narva Linnavalitsuse Linnamajandusametil võtta vastu ehitisega seotud ehitusgarantii, lepingulised kohustused ja õigused seoses linnavara säilitamise ja korrashoiuga.
4. Rakendussätted

4.1. Narva Linna Arenduse ja Ökonoomika Ametil teha korraldus teatavaks  Narva Linnavalitsuse Linnamajandusametile ja ASile Ehitustrust.
4.2. Korraldus jõustub seaduses sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul selle teatavakstegemisest arvates.

